标题：760年
中国纪年
760年，唐肃宗文明武德大圣大宣孝皇帝上元元年
历史大事
第五琦被贬
乾元二年（七五九）九月五日，令绛州（今山西新绛）铸乾元重宝大钱，加以重轮，一当五十。在京百官先因战乱而无俸禄，至此以新钱给其冬季俸料钱。第五琦因作乾元钱、重轮钱，与开元钱三品同行，以致民间盗铸之风盛行，钱轻物重，粮价高涨，饿殍遍野。上言者都归咎于琦。十一月七日，贬琦为忠州（今四川忠县）长史。御史大夫贺兰进明因与琦为朋党，贬为溱州（今四川綦江）员外司马。十二月二日，以吕湮领度支使。上元元年（七六0）二月，第五琦既行，有人告其受人金二百两，遂遣御史刘期光追审之。琦说：我位至宰相，二百两金不可能以手持之。如果有确凿证据，请按律定罪。期光即奏第五琦已服罪。二月十八日，琦被除名，长流于夷州（今贵州凤冈）。
襄州将张维瑾、曹玠作乱
上元元年（七六0）四月，襄州将张维瑾、曹玠杀节度使史翎，据州反。肃宗下制以陇州（今甘肃陇县）刺史韦伦为山南东道节度使。当时李辅国权倾朝野，节度使皆出其门。伦为朝廷所任命，又不谒辅国，寻又改为秦州（今甘肃秦安西北）防御使。四月二十九日，以陕西节度使来瑱为山南东道节度使。瑱至襄州，张维瑾等乃降。
改元上元
乾元三年（七六0）闰四月十九日，赦天下，改元上元。
刘晏为户部侍郎充度支等使
上元元年（七六0）五月二十四日，以京兆尹刘晏为户部侍郎，充度支、铸钱、盐铁等使。晏善于理财，所以肃宗用之。刘晏长期充任此职，总管全国财政，养军裕民，均见成效。
邢济奏破西原蛮
上元元年（七六0）六月六日，桂州（今广西桂林）经略使邢济上奏破西原蛮二十万，斩其酋帅黄乾曜等。
唐敕定三品钱值
由于三品钱行已久，又遇上荒年，斗米涨至七千钱，以至人相食。盗铸之风盛行，京兆尹郑叔清捕私铸钱者，数月间，被榜而死者达八百余人，但仍不能禁。肃宗乃敕京畿地区，开元钱与乾元钱皆当十，重轮钱当三十，然后推行至他州。当时史思明也铸顺天、得一钱，一当开元钱百。故叛军地区物价尤贵。七月五日，又敕天下诸州重轮钱皆如畿内当三十。
李辅国迁玄宗居太极宫，高力土等被流放
玄宗爱兴庆宫，从蜀中归来后，即居于此。肃宗不时从夹城往问候起居，玄宗有时也来大明宫。左龙武大将军陈玄礼、内侍监高力士仍然侍卫玄宗。肃宗又命玉真公主、如仙嫒、内侍王承恩、魏悦及梨园弟子常娱侍玄宗左右。玄宗常监长庆楼，父老经过者往往瞻拜，呼喊万岁，玄宗常于楼下置酒食赐之。又尝召将军郭英乂等上楼赐宴。有剑南奏事官过楼下拜舞，玄宗命玉真公主、如仙嫒作主人待之。宦官李辅国出身卑贱，虽因拥立肃宗有功，暴贵用事，但玄宗左右之人皆轻视之。辅国心中怀恨，并想立奇功以固其宠，于是言于肃宗说：“上皇住在兴庆宫，常与外人交通，陈玄礼、高力士图谋复辟。六军将士都是陛下灵武即位的勋臣，所以都心里不安，臣虽晓谕而不能解。”肃宗说：“父皇仁慈，哪里会有此事！”辅国说：“上皇固然没有复辟之意，但其左右人却不一定。陛下为天下之主，应该消除乱阶于未萌，何必曲从匹夫之孝?且兴庆宫与街坊相杂，垣墙浅露，亦非上皇应居之处。大内深严，上皇居之，与兴庆宫并无不同，既可杜绝小人之惑，又可使上皇享万岁之安，陛下有三朝之乐，有什么不好！”肃宗不允。兴庆宫原先有马三百匹，辅国矫诏取之，只留十匹。玄宗对高力士说：“我儿为辅国所惑，不得终孝。”辅国又令六军将士号哭叩头，请迎玄宗居于西内太极宫。肃宗不应。正好肃宗身体欠安，上元元年（七六0）七月十九日，辅国假称肃宗有旨，迎上皇游西内。至睿武门，辅国帅射生手五百骑，持刀露刃遮道奏说：“皇帝陛下认为兴庆宫狭小，让我们迎上皇迁居于大内。”玄宗惊骇几乎坠马。高力士怒问：“李辅国怎敢如此无礼！”并叱令其下马。辅国不得巳而下马。力士因宣读上皇诰说：“诸将士各好在！”于是将士收刀再拜，高呼万岁。力士又责令辅国与自己共为玄宗执马，侍卫至西内，居于甘露殿。辅国遂帅众而退。所留侍卫兵仅老弱数十人。陈玄礼、高力士及旧时宫人都被赶走。是日，辅国与六军大将素服见肃宗请罪，肃宗好言遣之。刑部尚书颜真卿首率百官上表，请问上皇起居。辅国恶之，奏贬为蓬州（今四川仪陇）长史。七月二十八日，流高力士于巫州（今湖南黔阳西南），王承恩于播州（今贵州遵义），魏悦于溱州（今四川綦江），陈玄礼被勒令致仕。置如仙媛于归州，玉真公主出居玉真观。肃宗另从后宫选百余人服侍玄宗。令万安、咸宜两公主服侍饮食。玄宗由此而心中不悦，因而不食，渐渐成病。肃宗起初亲往问安，后因有病，只派人去问候。肃宗后来稍有悔寤，恶李辅国，想要除之，但畏其握有兵权，犹豫不决。
卫伯玉始为神策军节度使
先是哥舒翰破吐蕃于临洮（今甘肃临潭）西关磨环川，于其地置神策军。安史之乱爆发后，军使成如璆遣其将卫伯玉帅千人参加平叛战争。不久其地沦入吐蕃，伯玉遂帅军屯于陕郡（今河南陕县），官至右羽林大将军。上元元年（七六0）八月十三日，以伯玉为神策军节度使。
刘展起兵反
御史中丞李铣与宋州刺史刘展皆领淮南节度副使。铣贪暴不法，展刚愎自用，凡为节度使者多恶此二人。节度使王仲升先奏铣有罪而杀之。当时有谣言说：“手执金刀起东方。”仲升遂命监军使、内左常侍邢延恩入奏说：“刘展倔强不服从命令，姓名又应谣谶，请诛杀之。”延恩因对肃宗说：“刘展是李铣的同党，铣巳被杀，展不自安，如果不设法除之，恐怕要作乱。但展手握重兵，应密计除之。请以展为江淮都统，以代李峘，俟其交出兵权赴镇时，中途执之。”肃宗遂以展为都统淮南东、江南西、浙西三道节度使。并下密敕于旧都统李峘及淮南东道节度使邓景山相机图之。延恩以制书授展，展心疑之，说：“我从陈留参军，数年官至刺史，可以算得上是暴贵。江淮是国家租赋之所出，地位非常重要，我既非亲贤，又无勋劳，而恩命宠擢如此之高，莫非有人进谗言想要图谋我吗?”言之泣下。延恩惧怕，急忙说：“你素有才望，皇上以江淮为优，所以不拘一格任用你。你何必怀疑?”展说：“如果不是欺骗我，请先把印节给我。”延恩许之。于是就驰至广陵，与李峘相谋，解峘印节以授展。展得印节后，遂上表谢恩，又移牒追江淮亲旧，委以心腹。三道官属使迎贺，申报图籍。展帅宋州兵七千赴广陵。延恩知展已知实情，急忙还奔广陵，与李峘、邓景山发兵拒之，并移檄州县，告以刘展反。展也移檄州县说峘与景山反，州县不知所以。峘帅兵渡江，与副使润州刺史韦儇、浙西节度使侯令仪屯于京口，邓景山帅兵万人屯于徐城（洪泽湖西）。展素有威名，治军严整，江淮人望风而畏之。展帅兵倍道兼程先至徐城，使人责问邓景山说：“我奉诏赴镇，尔为何陈兵阻拦?”景山不应。展遂使人在阵前大呼道：“你们都是我的治下，不可阻拦我的军队。”然后使其将孙待封、张法雷击之，景山溃败，与延恩逃奔寿州。展遂帅兵入广陵，遣部将屈突孝摽帅兵三千攻濠州、焚州，王恒帅兵略淮西。李峘帅兵屯于京口北固山，并插木以塞长江，展军于白沙（今江苏仪征），并设疑兵于瓜州北。峘遂集全部精兵守京口以待展。展乃从上流渡江，袭击下蜀（今江苏句容北），峘军闻之溃败，逃奔宣城。上元元年（七六0）十一月八日，展陷润州。其时升州（今江苏南京）士卒一万五千人谋归展，攻金陵城。侯令仪惧，以后事授兵马使姜昌群，弃城而逃，昌群遂遣其将宗犀降展。十一月十日展陷升州。遂以宗犀为润州司马、丹杨军使，使昌群领升州，以从子伯瑛为之副。
李光弼克怀州
李光弼败史思明于河阳后，思明部将河南节度使安太清走保怀州（今河南沁阳）。上元元年（七六0）二月，李光弼攻怀州，思明帅兵救之。二月十一日，光弼迎战思明于沁水上，大败之，杀三千余人。李光弼又攻怀州，十一月，乃攻克之，擒安太清。
神会卒
上元元年（七六0），洛阳荷泽寺沙门神会卒，年九十三。释神会，俗姓高，襄阳人。先投国昌寺颢元法师出家。后至韶州曹溪参谒惠能，受“顿悟”之教。惠能死后，来到北方，在洛阳大力宣传惠能学说。曾在滑台（今河南滑县）大云寺同北宗禅师辩论，抨击北宗“传承是傍，法门是渐”，辩论记录名《菩提达摩南宗定是非论》。后被赶出京城。安史之乱爆发后，应朝廷之请，设坛度僧收“香水钱”以供官军。乱平后，因功被肃宗诏入内道场。后住洛阳荷泽寺，所以又名“荷泽大师”。卒后谥“真宗大师”。著有《显宗记》等。创立禅宗支系荷泽宗，从此禅宗形成南北对立的局面。
通鉴记载
肃宗文明武德大圣大宣孝皇帝下之上上元元年（庚子，公元七六零年） 
春，正月，辛巳，以李光弼为太尉兼中书令，馀如故。 
丙戌，以于阗王胜之弟曜同四镇节度副使，权知本国事。 
党项等羌吞噬边鄙，将逼京畿，乃分邠宁等州节度为鄜坊丹延节度，亦谓之渭北节度。以邠州刺史桑如圭领邠宁，鄜州刺史杜冕领鄜坊节度副使，分道招讨。戊子，以郭子仪领两道节度使，留京师，假其威名以镇之。 
上祀九宫贵神。 
二月，李光弼攻怀州，史思明救之。癸卯，光弼逆战于沁水之上，破之，斩首三千馀级。 
忠州长史第五琦既行，或告琦受人金二百两，遣御史刘期光追按之。琦曰：“琦备位宰相，二百两金不可手挈；若付受有凭，请准律科罪。”期光即奏琦已服罪。庚戌，琦坐除名，长流夷州。 
三月，甲申，改蒲州为河中府。 
庚寅，李光弼破安太清于怀州城下，夏，四月，壬辰，破史思明于河阳西渚，斩首千五百馀级。 
襄州将张维瑾、曹玠杀节度使史翙，据州反。制以陇州刺史韦伦为山南东道节度使。时李辅国用事，节度使皆出其门。伦既朝廷所除，又不谒辅国，寻改秦州防御使。己未，以陕西节度使来瑱为山南东道节度使。瑱至襄州，张维瑾等皆降。 
闰月，丁卯，加河东节度使王思礼为司空。自武德以来，思礼始不为宰相而拜三公。 
甲戌，徙赵王系为越王。 
己卯，赦天下，改元。追谥太公望为武成王，选历代名将为亚圣、十哲。其中祀、下祀并杂祀一切并停。 
是日，史思明入东京。 
五月，丙午，以太子太傅苗晋卿行侍中。晋卿练达吏事，而谨身固位，时人比之胡广。 
宦者马上言受赂，为人求官于兵部侍郎、同中书门下三品吕諲，諲为之补官。事觉，上言杖死。壬子，諲罢为太子宾客。 
癸丑，以京兆尹南华刘晏为户部侍郎，充度支、铸钱、盐铁等使。晏善治财利，故用之。 
六月，甲子，桂州经略使邢济奏：破西原蛮二十万众，斩其帅黄乾曜等。 
乙丑，凤翔节度使崔光远奏破泾、陇羌、浑十馀万众。 
三品钱行浸久，属岁荒，米斗至七千钱，人相食。京兆尹郑叔清捕私铸钱者，数月间，榜死者八百馀人，不能禁。乃敕京畿，开元钱与乾元小钱皆当十，其重轮钱当三十，诸州更俟进止。是时史思明亦铸顺天、得一钱，一当开元钱百。贼中物价尤贵。 
甲申，兴王佋薨。佋，张后长子也，幼曰定王侗。张后以故数欲危太子，太子常以恭逊取容。会佋薨，侗尚幼，太子位遂定。 
乙酉，凤翔节度使崔光远破党项于普润。 
平卢兵马使田神功奏破史思明之兵于郑州。 
上皇爱兴庆宫，自蜀归，即居之。上时自夹城往起居，上皇亦间至大明宫。左龙武大将军陈玄礼、内侍监高力士久侍卫上皇；上又命玉真公主、如仙媛、内侍王承恩、魏悦及梨园弟子常娱侍左右。上皇多御长庆楼，父老过者往往瞻拜，呼万岁，上皇常于楼下置酒食赐之；又尝召将军郭英乂等上楼赐宴。有剑南奏事官过楼下拜舞，上皇命玉真公主、如仙媛为之作主人。 
李辅国素微贱，虽暴贵用事，上皇左右皆轻之。辅国意恨，且欲立奇功以固其宠，乃言于上曰：“上皇居兴庆宫，日与外人交通，陈玄礼、高力士谋不利于陛下。今六军将士尽灵武勋臣，皆反仄不安，臣晓谕不能解，不敢不以闻。”上泣曰：“圣皇慈仁，岂容有此！”对曰：“上皇固无此意，其如群小何！陛下为天下主，当为社稷大计，消乱于未萌，岂得徇匹夫之孝！且兴庆宫与闾阎相参，垣墉浅露，非至尊所宜居。大内深严，奉迎居之，与彼何殊，又得杜绝小人荧惑圣听。如此，上皇享万岁之安，陛下有三朝之乐，庸何伤乎！”上不听。兴庆宫先有马三百匹，辅国矫敕取之，才留十匹。上皇谓高力士曰：“吾儿为辅国所惑，不得终孝矣。” 
辅国又令六军将士，号哭叩头，请迎上皇居西内。上泣不应。辅国惧。会上不豫，秋，七月，丁未，辅国矫称上语，迎上皇游西内，至睿武门，辅国将射生五百骑，露刃遮道奏曰：“皇帝以兴庆宫湫隘，迎上皇迁居大内。”上皇惊，几坠。高力士曰：“李辅国何得无礼！”叱令下马。辅国不得已而下。力士因宣上皇诰曰：“诸将士各好在！”将士皆纳刃，再拜，呼万岁。力士又叱辅国与己共执上皇马鞚，侍卫如西内，居甘露殿。辅国帅众而退。所留侍卫兵，才尪老数人。陈玄礼、高力士及旧宫人皆不能留左右。上皇曰：“兴庆宫，吾之王地，吾数以让皇帝，皇帝不受。今日之徙，亦吾志也。”是日，辅国与六军大将素服见上，请罪。上又迫于诸将，乃劳之曰：“南宫、西内，亦复何殊！卿等恐小人荧惑，防微杜渐，以安社稷，何所惧也！”刑部尚书颜真卿首帅百寮上表，请问上皇起居。辅国恶之，奏贬蓬州长史。 
癸丑，敕天下重棱钱皆当三十，如畿内。 
丙辰，高力士流巫州，王承恩流播州，魏悦流溱州，陈玄礼勒致仕；置如仙媛于归州，玉真公主出居玉真观。上更选后宫百馀人，置西内，备洒扫。令万安、咸宜二公主视服膳；四方所献珍异，先荐上皇。然上皇日以不怿，因不茹荤，辟谷，浸以成疾。上初犹往问安，既而上亦有疾，但遣人起居。其后上稍悔寤，恶辅国，欲诛之，畏其握兵，竟犹豫不能决。 
初，哥舒翰破吐蕃于临洮西关磨环川，于其地置神策军。及安禄山反，军使成如璆遣其将卫伯玉将千人赴难。既而军地沦入吐蕃，伯玉留屯于陕，累官至右羽林大将军。八月，庚午，以伯玉为神策军节度使。 
丁亥，赠谥兴王佋曰恭懿太子。 
九月，甲午，置南都于荆州，以荆州为江陵府，仍置永平军团练兵三千人，以扼吴、蜀之冲，从节度使吕諲之请也。 
或上言：“天下未平，不宜置郭子仪于散地。”乙未，命子仪出镇邠州；党项遁去。戊申，制：“子仪统诸道兵自朔方直取范阳，还定河北，发射生英武等禁军及朔方、鄜坊、邠宁、泾原诸道蕃、汉兵共七万人，皆受子仪节度。”制下旬日，复为鱼朝恩所沮，事竟不行。 
冬，十月，丙子，置青、沂等五州节度使。 
十一月，壬辰，泾州破党项。 
御史中丞李铣、宋州刺史刘殿皆领淮西节度副使。铣贪暴不法，展刚强自用，故为其上者多恶之；节度使王仲升先奏铣罪而诛之。时有谣言曰：“手执金刀起东方。”仲升使监军使、内左常侍邢延恩入奏：“展倔强不受命，姓名应谣谶，请除之。”延恩因说上曰：“展与李铣一体之人，今铣诛，展不自安，苟不去之，恐其为乱。然展方握强兵，宜以计去之。请除展江淮都统，代李峘，俟其释兵赴镇，中道执之，此一夫力耳。”上从之，以展为都统淮南东、江南西、浙西三道节度使；密敕旧都统李峘及淮南东道节度使邓景山图之。 
延恩以制书授展，展疑之，曰：“展自陈留参军，数年至刺史，可谓暴贵矣。江、淮租赋所出，今之重任，展无勋劳，又非亲贤，一旦恩命宠擢如此，得非有谗人间之乎？”因泣下。延恩惧，曰：“公素有才望，主上以江、淮为忧，故不次用公。公反以为疑，何哉？”展曰：“事苟不欺，印节可先得乎？”延恩曰：“可。”乃驰诣广陵，与峘谋，解峘印节以授展。展得印节，乃上表谢恩，牒追江、淮亲旧，置之心膂，三道宫属遣使迎贺，申图籍，相望于道，展悉举宋州兵七千趣广陵。 
延恩知展已得其情，还奔广陵，与李峘、邓景山发兵拒之，移檄州县，言展反。展亦移檄言峘反，州县莫知所从。峘引兵渡江，与副使润州刺史韦儇、浙西节度使侯令仪屯京口，邓景山将万人屯徐城。展素有威名，御军严整，江、淮人望风畏之。展倍道先期至，使人问景山曰：“吾奉诏书赴镇，此何兵也？”景山不应。展使人呼于阵前曰：“汝曹皆吾民也，勿干吾旗鼓。”使其将孙待封、张法雷击之，景山众溃，与延恩奔寿州。展引兵入广陵，遣其将屈突孝标将兵三千徇濠、楚，王?恒将兵四千略淮西。 
李峘辟北固为兵场，插木以塞江口。展军于白沙，设疑兵于瓜洲，多张火、鼓，若将趣北固者，如是累日。峘悉锐兵守京口以待之。展乃自上流济，袭下蜀。峘军闻之，自溃，峘奔宣城。 
甲午，展陷润州。升州军士万五千人谋应展，攻金陵城，不克而遁。侯令仪惧，以后事授兵马使姜昌群，弃城走。昌群遣其将宗犀诣展降。丙申，展陷升州，以宗犀为润州司马、丹杨军使；使昌群领升州，以从子伯瑛佐之。 
李光弼攻怀州，百馀日，乃拔之，生擒安太清。 
史思明遣其将田承嗣将兵五千徇淮西，王同芝将兵三千人徇陈，许敬江将二千人徇兖郓，恭薛鄂将五千人徇曹州。 
十二月，丙子，党项寇美原、华原、同官，大掠而去。 
贼帅郭恽等引诸羌、胡败秦陇防御使韦伦，杀监军使。 
兖郓节度使能元皓击史思明兵，破之。 
峘之去润州也，副使李藏用谓峘曰：“处人尊位，食人重禄，临难而逃之，非忠也；以数十州之兵食，三江、五湖之险固，不发一矢而弃之，非勇也。失忠与勇，何以事尹！藏用请收馀兵，竭力以拒之。”峘乃悉以后事授藏用。藏用收散卒，得七百人，东至苏州募壮士，得二千人，立栅以拒刘展。 
展遣其将傅子昂、宗犀攻宣州，宣歙节度使郑炅之弃城走，李峘奔洪州。 
李藏用与展将张景超、孙待封战于郁墅，兵败，奔杭州。景超遂据苏州，待封进陷湖州。展以其将许峄为润州刺史，李可封为常州刺史，杨持璧苏州刺史，待封领湖州事。景超进逼杭州，藏用使其将温晃屯馀杭。展以李晃为泗州刺史，宗犀为宣州刺史。 
傅子昂屯南陵，将下江州，徇江西。于是屈突孝摽陷濠、楚州，王?恒陷舒、和、滁、庐等州，所向无不摧靡，聚兵万人，骑三千，横行江、淮间。寿州刺史崔昭发兵拒之，由是?恒不得西，止屯庐州。 
初，上命平庐都知兵马使田神功将所部精兵五千屯任城；邓景山既败，与刑延恩奏乞敕神功救淮南，未报。景山遣人趣之，且许以淮南金帛子女为赂，神功及所部皆喜，悉众南下，及彭城，敕神功讨展。展闻之，始有惧色，自广陵将兵八千拒之，选精兵二千度淮，击神功于都梁山，展败，走至天长，以五百骑据桥拒战，又败，展独与一骑亡渡江。神功入广陵及楚州，大掠，杀商胡以千数，城中地穿掘略遍。 
是岁，吐蕃陷廓州。